Държавен вестник, бр. 41, 2017 г., стр. 11

БРОЙ  41	
Д Ъ Р Ж А В Е Н  В Е С Т Н И К 	
СТР.  11  
да разреши ползването на отпуска от деня, 
посочен в заявлението, а когато съпругът 
няма право на този отпуск, предприятието 
е длъжно да го уведоми за това незабавно, 
като мотивира отказа си.
(2) В случай че съдът не се е произнесъл по 
искането за настаняване на детето, отпускът 
по ал. 1 се ползва въз основа на заверено 
копие от влязлата в сила заповед на дирек­
тора на дирекция „Социално подпомагане“ 
по настоящия адрес на детето за временно 
настаняване по административен ред.
(3) Отпускът по чл. 163, ал. 12 КТ не 
може да се ползва едновременно с отпуска 
по чл. 167 КТ.
(4) Работничката или служителката, при 
която е настанено детето по реда на чл. 26 
от Закона за закрила на детето, има право 
по всяко време да оттегли даденото от нея 
съгласие по чл. 163, ал. 12 КТ с писмено за­
явление до предприятието, в което работи, 
и до предприятието, в което работи нейният 
съпруг, и да продължи да ползва лично отпус­
ка по чл. 163, ал. 7 КТ. Към заявлението до 
предприятието, в което тя работи, се прилагат 
заверен препис от влязлото в сила решение на 
съда за настаняване на детето или заверено 
копие от влязлата в сила заповед на директо­
ра на дирекция „Социално подпомагане“ по 
настоящия адрес на детето за настаняване по 
административен ред.
(5) Отпускът по чл. 163, ал. 12 КТ се 
прекратява по искане на съпруга с писмено 
заявление до предприятието, в което работи, 
или когато:
1. настаняването на детето е прекратено 
на някое от основанията по чл. 29 от Закона 
за закрила на детето, както и в случаите по 
чл. 30 от Закона за закрила на детето;
2. заповедта по ал. 2 е отменена;
3. съдът откаже да уважи искането за на­
станяване на детето или прекрати образува­
ното производство;
4. работничката или служителката, при 
която е настанено детето по реда на чл. 26 
от Закона за закрила на детето, продължи да 
ползва лично отпуска по чл. 163, ал. 7 КТ;
5. детето почине;
6. трудовото правоотношение на съпругата 
бъде прекратено.
(6) Съпругът, който ползва отпуск по 
чл. 163, ал. 12 КТ, е длъжен незабавно да 
уведоми предприятието за настъпването на 
обстоятелствата по ал. 5.
(7) Ползването на отпуска по ал. 1 не се 
прекратява, когато работничката или слу­
жителката, при която е настанено детето по 
реда на чл. 26 от Закона за закрила на детето, 
ползва друг вид отпуск.“
§ 8. Член 48 се изменя така:
„Чл. 48. (1) Когато майката (осиновителка­
та) на дете до 2-годишна възраст или осино­
вителката на дете от 2- до 5-годишна възраст 
почине или заболее тежко, поради което не 
може да се грижи за детето, съответната част 
от отпуските поради раждане, при осиновяване 
и за отглеждане на малко дете се ползва от 
бащата (осиновителя). В този случай отпускът 
се ползва и се прекратява при условията и 
по реда на чл. 45, 46 и 46б, без да се изисква 
съгласието на майката (осиновителката). Ко­
гато този отпуск се ползва от лице по чл. 164, 
ал. 3 КТ, се спазват изискванията на чл. 46, 
като съгласието по чл. 167, ал. 1 КТ се дава 
от бащата (осиновителя). В тези случаи към 
писменото заявление за ползване на отпуска 
се прилага и копие от препис-извлечението от 
акта за смъртта на майката (осиновителката) 
или акт от здравните органи, който установява 
заболяването на майката (осиновителката) и 
срока, за който е необходимо отпускът да бъде 
предоставен на лицата по чл. 167, ал. 1 КТ.
(2) Бащата (осиновителят) по ал. 1 има пра­
во на отпуск по чл. 167, ал. 1 КТ, при условие 
че той работи по трудово право­отношение, 
независимо от това, дали майката (осинови­
телката) е работила, или работи по трудово 
правоотношение.
(3) Когато майката (осиновителката) на 
дете до 2-годишна възраст или осиновителката 
на дете от 2- до 5-годишна възраст заболее 
тежко, поради което не може да се грижи за 
детето, и бащата (осиновителят) е починал, 
съответната част от отпуските за раждане, при 
осиновяване и за отглеждане на малко дете 
се ползва от един от родителите на майката 
(осиновителката) или на бащата (осинови­
теля). В този случай отпускът се ползва и 
прекратява при условията и по реда на чл. 45, 
46 и 46б, без да се изисква съгласието на 
майката (осиновителката). Към писменото 
заявление за ползване на отпуска се прилага 
и акт от здравните органи, който установява 
заболяването на майката (осиновителката) 
и срока, за който е необходимо отпускът да 
бъде предоставен на лицата по чл. 167, ал. 2 
КТ, както и копие от препис-извлечението 
от акта за смъртта на бащата (осиновителя).
(4) Родителят на майката (осиновителката) 
или на бащата (осиновителя) по ал. 3 има 
право на отпуск по чл. 167, ал. 2 КТ, при ус­
ловие че работи по трудово правоотношение, 
независимо от това, дали майката (осинови­
телката) работи по трудово правоотношение.
(5) Когато майката на дете до 2-годишна 
възраст почине или заболее тежко, поради 
което не може да се грижи за детето, и бащата 
е неизвестен, съответната част от отпуските 
за раждане и за отглеждане на малко дете 
се ползват от един от нейните родители. В 
този случай отпускът се ползва и прекратява 
при условията и по реда на чл. 45 и 46, без 
да се изисква съгласието на майката. Към 
писменото заявление за ползване на отпуска